જોકે મુદ્રાઓનો અલપ-ઝલપ ઉપયોગ કરી ચમત્કારિક લાભની આશા રાખવી અનુચિત છે. મુદ્રાનો ઉપયોગ કરનાર દરેક વ્યક્તિએ એ વાત ખાસ સમજી લેવી કે મુદ્રાનો લાભ લેવા માટે જે તે તત્વના સ્વભાવ ને સમજી પોતાની જીવન પ્રણાલી તથા માનસિક વૃત્તિ તદનુસાર કેળવવી અને પછી સાધના જેવી ગંભીરતા થી મુદ્રાનો પ્રયોગ કરવો. વળી જે તે તકલીફ દુર કરવા કે ખાસ લાભ મેળવવા મુદ્રાની સાથે સાથે જે તે તત્વ માટેના સંબંધિત તત્વ, તેના દેવતા, ગ્રહ, વગેરેની ઉપાસના મંત્ર તથા ધ્યાન પણ કરવા. મુદ્રાની સાથે શ્વાસ અને નાડીનં સંકલન કરવું પણ જરૂરી છે.